pythainlp/thai-wiki-dataset-v3 huggingface dataset:
พระราชบัญญัติป้องกันและปราบปรามการทรมานและการกระทำให้บุคคลสูญหาย พ.ศ. 2565

พระราชบัญญัติป้องกันและปราบปรามการทรมานและการกระทำให้บุคคลสูญหาย พ.ศ. 2565 เป็นกฎหมายไทยระดับพระราชบัญญัติ มีเนื้อหาเกี่ยวกับการป้องกันบุคคลจากการทรมานและการทำให้บุคคลสูญหายโดยเจ้าหน้าที่รัฐ เผยแพร่ในราชกิจจานุเบกษาเมื่อวันที่ 25 ตุลาคม 2565
วันที่ 6 มกราคม 2566 สำนักงานตำรวจแห่งชาติ (สตช.) ทำหนังสือถึงรัฐมนตรีว่าการกระทรวงยุติธรรมเพื่อขอขยายเวลาการบังคับใช้กฎหมายออกไปโดยอ้างว่ามีความไม่พร้อมทางด้านงบประมาณ ความพร้อมของบุคลากรและปัญหาขัดข้องในการดำเนินงาน
== กระบวนการยกร่างกฎหมาย ==
มีการเสนอร่างกฎหมายจำนวน 4 ฉบับ โดยคณะรัฐมนตรี, สมาชิกสภาผู้แทนราษฎร (ส.ส.) พรรคประชาชาติ, ส.ส. พรรคประชาธิปัตย์ และคณะกรรมาธิการกฎหมาย การยุติธรรม และสิทธิมนุษยชน (กมธ. กฎหมาย) ของสภาผู้แทนราษฎร ซึ่งมีความแตกต่างกันในสัดส่วนของประชาชนในคณะกรรมการป้องกันและปราบปรามการทรมานและการกระทำให้บุคคลสูญหาย อำนาจหน้าที่ของคณะกรรมการฯ ผู้มีสิทธิดำเนินคดี และสิทธิของผู้ถูกควบคุมตัว
ร่างกฎหมายดังกล่าวผ่านสภาผู้แทนราษฎรเมื่อวันที่ 23 กุมภาพันธ์ 2564 ด้วยเสียง 359–0 งดออกเสียง 1 ไม่ลงคะแนนเสียง 2 โดยมีเนื้อหานำร่างฯ ของ กมธ. กฎหมายมาร่วมด้วยของคณะรัฐมนตรี เช่น เพิ่มโทษ การขยายอายุความ การตัดอำนาจของศาลทหารและวางหลักเกณฑ์การควบคุมตัวของเจ้าหน้าที่
วันที่ 28 กุมภาพันธ์ 2565 วุฒิสภาผ่านร่างกฎหมายดังกล่าวในวาระแรกด้วยคะแนนเสียง 197–2 งดออกเสียง 4 โดยคำนูณ สิทธิสมาน ตั้งคำถามว่า ร่างกฎหมายถูกปรับแก้ไปจนต่างจากร่างเดิมที่เสนอโดย ครม. มาก แล้วครม. เห็นด้วยหรือไม่กับการแก้ไขของ ส.ส. มีการตั้งกรรมาธิการวิสามัญพิจารณาร่างกฎหมายดังกล่าวโดยมีการเชิญเจ้าหน้าที่จากหน่วยงานราชการต่าง ๆ มาให้ความเห็น ซึ่งส่วนใหญ่ให้ความเห็นว่าควรกลับไปใช้ร่างฯ ของคณะรัฐมนตรี
เนื้อหาร่างฯ ของกรรมาธิการวิสามัญของวุฒิสภามีประเด็นคือ ตัดมาตรากำหนดความผิดฐานกระทำการที่โหดร้าย ไร้มนุษยธรรม หรือย่ำยีศักดิ์ศรีความเป็นมนุษย์, ตัดข้อห้ามนิรโทษกรรมผู้กระทำผิด, ตัดผู้แทนผู้เสียหายในคณะกรรมการป้องกันและปราบปรามการซ้อมทรมานฯ, ตัดข้อบังคับให้ต้องบันทึกวีดีโอระหว่างควบคุมตัว และลดอายุความจาก 40 ปีเหลือ 20 ปี วันที่ 9 สิงหาคม 2565 ที่ประชุมวุฒิสภามีมติในวาระสองและสามให้แก้ไขร่างฯ ด้วยคะแนนเสียง 121–8 งดออกเสียง 6 ส่งกลับไปให้ ส.ส. ลงมติ
จนวันที่ 24 สิงหาคม 2565 สภาผู้แทนราษฎรมีมติเห็นชอบร่างฯ ที่สมาชิกวุฒิสภาแก้ไขแล้วด้วยคะแนนเสียง 287–1 งดออกเสียง 1 โดยรังสิมันต์ โรม อภิปรายว่า วันนี้ตนจะยอมรับว่าต้องกลืนเลือด เนื่องจากเวลาของสภานี้เหลือไม่มากแล้ว สิ่งที่เราทำได้คือต้องคงร่างที่ ส.ว. ส่งมา เราจึงต้องให้กฎหมายนี้ผ่าน
== เชิงอรรถ ==
== อ้างอิง ==
== แหล่งข้อมูลอื่น ==
กฎหมายไทยรายฉบับ
สิทธิมนุษยชนในประเทศไทย
ต้มแซ่บ

ต้มแซ่บ เป็นอาหารไทยภาคอีสานประเภทต้มยำชนิดหนึ่ง คล้ายคลึงกับต้มยำของภาคกลางแต่ใส่พริกแห้งและข้าวคั่วลงไปด้วย ส่วนประกอบหลักคือ เนื้อสัตว์ ข่า ตะไคร้ ใบมะกรูด พริกทั้งสดและแห้ง มะนาว น้ำปลา นิยมใช้เนื้อหมู เนื้อวัว มากกว่าเนื้อสัตว์ชนิดอื่น แต่ที่นิยมกันมากคือต้มแซ่บกระดูกอ่อนหมูหรือซี่โครงหมู โรยหน้าด้วยต้นหอม ผักชีฝรั่ง โหระพา
สันนิษฐานว่าต้มแซ่บคงเพิ่งเกิดขึ้นใหม่ จากการดัดแปลงแกงอ่อมของภาคอีสาน
ต้มแซ่บคล้ายกับต้มส้ม โดยต้มส้มได้ความเปรี้ยวมาจากผักที่มีรสเปรี้ยวเป็นตัวนำมากกว่า เช่น ยอดมะขาม ตะลิงปลิง หรือดอกกระเจี๊ยบสด ตามด้วยเนื้อสัตว์ตามชอบ ส่วนใหญ่ที่เห็นกันจะนิยมเป็นพวกเนื้อปลา หรือไก่บ้าน รสชาติของต้มแซ่บจะไม่เปรี้ยวมากเมื่อเทียบกับต้มส้ม โดยต้มแซ่บจะมีรสชาติกลมกล่อมกว่า ต้มแซ่บยังคล้ายกับต้มโคล้ง โดยต้มโคล้งนิยมใช้ปลากรอบหรือปลาแห้ง มีการใส่น้ำมะขามเปียก แต่ไม่ใส่ข้าวคั่ว
== อ้างอิง ==
ซุป
อาหารจากเนื้อหมู
อาหารจากเนื้อวัว
อาหารอีสาน
สภาความมั่นคงแห่งชาติสหรัฐ

สภาความมั่นคงแห่งชาติสหรัฐ (United States National Security Council) เป็นองค์ประชุมที่จะเรียกใช้โดยประธานาธิบดีสหรัฐ เพื่อพิจารณาในประเด็นเกี่ยวกับความมั่นคงแห่งชาติ, การทหาร และนโยบายต่างประเทศ

สภาความมั่นคงแห่งชาติถูกจัดตั้งในปี 1947 โดยประธานาธิบดีแฮร์รี เอส. ทรูแมน ถือเป็นส่วนหนึ่งของสำนักงานบริหารของประธานาธิบดีสหรัฐ มีประธานาธิบดีเป็นประธาน และมีสมาชิกประกอบด้วยรองประธานาธิบดี, รัฐมนตรีของหลายกระทรวง, ที่ปรึกษาความมั่นคงแห่งชาติ และเจ้าหน้าที่ระดับอาวุโส โดยจะจัดการประชุมกันในทำเนียบขาว
==แหล่งข้อมูลอื่น==
Official National Security Council website
History of the NSC from the White House
Records of the National Security Council (NSC) in the National Archives
รัฐบาลสหรัฐ
สภาความมั่นคงแห่งชาติ
ลอยด์ ออสติน

ลอยด์ เจมส์ ออสตินที่ 3 (Lloyd James Austin III) เป็นพลเอกแห่งกองทัพบกสหรัฐ เขาได้รับแต่งตั้งเป็นรัฐมนตรีว่าการกระทรวงกลาโหมสหรัฐคนที่ 28 ภายใต้ประธานาธิบดีโจ ไบเดิน เขาเป็นชาวอเมริกันเชื้อสายแอฟริกันคนแรกที่ได้เป็นรัฐมนตรีว่าการกระทรวงกลาโหม ซึ่งหนึ่งเดือนหลังเขาเข้ารับตำแหน่งก็เกิดสงครามรัสเซีย-ยูเครน
ลอยด์ ออสติน เคยเป็นนายทหารในประเทศอัฟกานิสถานระหว่างปี 2003 ถึง 2005 และต่อมาได้เป็นผู้บัญชาการทหารสหรัฐประจำประเทศอิรักในปี 2010 และได้รับตำแหน่งรองเสนาธิการทหารบกในปี 2011 เขาได้รับแต่งตั้งจากประธานาธิบดีโอบามาให้เป็นผู้บัญชาการทหารสหรัฐภาคกลางในปี 2013 จนกระทั่งเกษียณในปี 2016
==อ้างอิง==
รัฐมนตรีว่าการกระทรวงกลาโหมสหรัฐ
บุคคลจากรัฐแอละแบมา
ทหารชาวอเมริกันในสงครามอิรัก
ชิโซ คานากูริ

ชิโซ คานากูริ (金栗 四三; 20 สิงหาคม 1891 - 13 พฤศจิกายน 1983) เป็นนักวิ่งมาราธอนชาวญี่ปุ่นและเป็นหนึ่งในผู้นำด้านกรีฑาประเภทลู่และลานในยุคแรกๆ ของญี่ปุ่น เขาได้รับการยกย่องให้เป็น บิดาแห่งการวิ่งมาราธอน ในญี่ปุ่น
== ประวัติ ==
คานากูริเป็นชาวอำเภอทามานะ จังหวัดคูมาโมโตะ และเข้าเรียนที่ Tokyo Higher Normal School (มหาวิทยาลัยสึกูบะในปัจจุบัน) ในระหว่างการแข่งขันวิ่งมาราธอนรอบคัดเลือกในประเทศเมื่อเดือนพฤศจิกายน ค.ศ. 1911 สำหรับโอลิมปิกฤดูร้อน 1912 คานากูริได้สร้างสถิติโลกการวิ่งมาราธอนที่ 2 ชั่วโมง 30 นาที 33 วินาที เขาจึงได้รับเลือกเป็น 1 ใน 2 นักกีฬาร่วมกับยาฮิโกะ มิชิมะ ที่ญี่ปุ่นสามารถส่งเข้าร่วมการแข่งขันได้ โดยนักกีฬาทั้งสองคนต้องออกค่าเดินทางเองคนละ 1,800 เยน ดังนั้นเพื่อนร่วมมหาวิทยาลัยของชิโซจึงดำเนินการระดมทุนทั่วประเทศ ซึ่งส่งผลให้มีการบริจาคเงิน 1,500 เยน ในขณะที่ซาเนสึงุ คานากูริ พี่ชายของชิโซ รวบรวมได้ 300 เยนในนามของชิโซ
อย่างไรก็ตาม คานากูริเป็นที่รู้จักกันเป็นอย่างดีจากการหายตัวไประหว่างการแข่งขันวิ่งมาราธอนในโอลิมปิกฤดูร้อน 1912 ที่สตอกโฮล์ม  คานากูริเดินทางไปสตอกโฮล์มเป็นเวลา 18 วัน โดยเดินทางโดยเรือก่อน จากนั้นเดินทางโดยรถไฟผ่านทางรถไฟสายทรานส์-ไซบีเรีย และต้องใช้เวลาพักฟื้น 5 วันก่อนการแข่งขัน
== หมายเหตุ ==
== อ้างอิง ==
นักกีฬาชาวญี่ปุ่น
บุคคลจากจังหวัดคูมาโมโตะ
Tarantulidae

Tarantulidae เป็นวงศ์ของแมงที่อยู่ในอันดับ Amblypygi
สกุลในวงศ์นี้ ได้แก่:
Acanthophrynus Kraepelin, 1899
Paraphrynus Moreno, 1940
Phrynus Lamarck, 1801
== อ้างอิง ==
แมง
Bulimina

Bulimina เป็นสกุลของฟอรามินิเฟอราที่อยู่ในวงศ์ Buliminidae
สกุลนี้พบว่ามีการกระจายทั่วโลก
สปีชีส์ในสกุลนี้ ได้แก่:
Bulimina abatissae 
Bulimina acicula 
Bulimina aculeata 
== อ้างอิง ==
ฟอรามินิเฟอรา
Bathanthidium

Bathanthidium เป็นสกุลของผึ้งที่อยู่ในวงศ์ Megachilidae
สปีชีส์ในสกุลนี้พบในเอเชียตะวันออกเฉียงใต้
สปีชีส์ในสกุลนี้ ได้แก่:
Bathanthidium atriceps 
Bathanthidium barkamense 
Bathanthidium bicolor 
Bathanthidium bifoveolatum 
Bathanthidium binghami 
Bathanthidium circinatum 
Bathanthidium concavum 
Bathanthidium emeiense 
Bathanthidium fengkaiense 
Bathanthidium hainanense 
Bathanthidium malaisei 
Bathanthidium moganshanense 
Bathanthidium rubopunctatum 
Bathanthidium sibiricum 
== อ้างอิง ==
ผึ้ง
Allodape

Allodape เป็นสกุลของผึ้งที่อยู่ในวงศ์ Apidae
สปีชีส์ในสกุลนี้พบในแอฟริกา
สปีชีส์ในสกุลนี้ ได้แก่:
Allodape armatipes 
Allodape australissima 
Allodape brachycephala 
== อ้างอิง ==
ผึ้ง
Ecurobius

Ecurobius เป็นสกุลของแมงมุมรังพันกันตะวันออกกลางที่มีสปีชีส์เดียวคือ Ecurobius parthicus มีการอธิบายครั้งแรกโดย อาลีเรซา ซามานี และ ยูริ เอ็ม. มารุซิก ในปี ค.ศ. 2021 และพบเฉพาะในประเทศอิหร่านเท่านั้น
== อ้างอิง ==
แมงมุม
Peridiniaceae

Peridiniaceae เป็นวงศ์ของไดโนแฟลกเจลเลตที่อยู่ในอันดับ Peridiniales
สกุลในวงศ์นี้ ได้แก่:
Alterbia 
Alterbidinium 
Amphidiadema 
Andalusiela 
Apectodinium 
Archaeosphaerodiniopsis 
Arvalidinium 
Ascodonium 
Astrocysta 
Axiodinium 
Bohaidina 
Bosedinia 
Brigantedinium 
Bulbodibium 
Bysmatrum 
Cachonina 
Calciodinellum 
Carinellum 
Cepadinium 
Cerodinium 
Charlesdowniea 
Chatangiella 
Chateauneufacysta 
Chichaouadinium 
Colonsaydinium 
Cooksoniella 
Corculodinium 
Craspedodinium 
Cubiculosphaera 
Diconodinium 
Diniotorricellia 
Dioxya 
Dracodinium 
Ensiculifera 
Epelidosphaeridia 
Eucladinium 
Euperidinium 
Eurydinium 
Evittodinium 
Fuetterella 
Geiselodinium 
Ginginodinium 
Gippslandia 
Glenodinium 
Glochidinium 
Gochtodinium 
Godavariella 
Halophilodinium 
Heibergella 
Hexagonifera 
Holmwoodinium 
Hwanghedinium 
Indosphaera 
Isabelidinium 
Jinhudinium 
Jusella 
Kisselevia 
Kryptoperidinium 
Laciniadinium 
Leberidocysta 
Lebessphaera 
Lentinia 
Lithoperidinium 
Luxadinium 
Maduradinium 
Manumiella 
Messelodinium 
Moria 
Morkallacysta 
Muiradinium 
Muiriella 
Nelsoniella 
Nephrodinium 
Niledziella 
Ovoidinium 
Palaeocystodinium 
Palaeohystrichophora 
Palaeoperidinium 
Palatinus 
Parabohaidina 
Paraperidinium 
Parvodinium 
Pentagonum 
Pentapharsodinium 
Peridinium 
Peridinopsis 
Phthanoperidinium 
Phyllodinium 
Pierceites 
Planoperidinium 
Prominangularia 
Pseudorhombodinium 
Pyxidiella 
Quinquecuspis 
Rhabdothorax 
Rhombodinium 
Ripea 
Saeptodinium 
Satyrodinium 
Scrippsiella 
Senegalinium 
Smolenskiella 
Soaniella 
Spinidinium 
Subtilisphaera 
Succiniperidinium 
Sumatradinium 
Svalbardella 
Talimudinium 
Talladinium 
Teneridinium 
Trinovantedinium 
Trithyrodinium 
Trivalvadinium 
Uvatodinium 
Vectidinium 
Votadinium 
Vozzhennikovia 
Wetzeliella 
Williamsidinium 
Wilsonidium 
Xandarodinium 
Xenikoon 
Xuidinium 
Zhongyuandinium 
== อ้างอิง ==
ไดโนแฟลกเจลเลต
Kryptoperidiniaceae

Kryptoperidiniaceae เป็นวงศ์ของไดโนแฟลกเจลเลตที่อยู่ในอันดับ Peridiniales
สกุลในวงศ์นี้ ได้แก่:
Blixaea Gottschling
Durinskia S.Carty & E.R.Cox
Unruhdinium Gottschling
== อ้างอิง ==
ไดโนแฟลกเจลเลต
ประเทศบราซิลในแพนอเมริกันเกมส์เยาวชน

ประเทศบราซิล เข้าร่วมการแข่งขันแพนอเมริกันเกมส์เยาวชนทุกครั้งตั้งแต่ครั้งแรกของการแข่งขันกีฬาหลายประเภทในปี ค.ศ.  2021
== จำนวนเหรียญรางวัล ==
ในการจัดเรียงตารางตามเมืองเจ้าภาพ จำนวนเหรียญรางวัลทั้งหมด หรือคอลัมน์อื่นๆ ให้คลิกที่ไอคอน  ถัดจากชื่อคอลัมน์
=== เหรียญตามการแข่งขัน ===
=== เหรียญตามกีฬา ===
== อ้างอิง ==
แพนอเมริกันเกมส์เยาวชน
คาโอรุ มิโตมะ

คาโอรุ มิโตมะ ) เป็น นักฟุตบอลอาชีพชาวญี่ปุ่น ซึ่งเล่นตำแหน่งปีกซ้าย สังกัดสโมสรฟุตบอลไบรตันแอนด์โฮฟอัลเบียน ในพรีเมียร์ลีก และทีมชาติญี่ปุ่น   มิโตมะยังเป็นน้องชายของ แพทเรนหมายเลข 1 หรือ ยูกิ โคเซย์ นั่นเอง
== สถิติอาชีพ ==
=== สโมสร ===
หมายเหตุ:
== อ้างอิง ==
== แหล่งข้อมูลอื่น ==
Kaoru Mitoma at Kawasaki Frontale (in Japanese)
Kaoru Mitoma tongsong
บุคคลที่เกิดในปี พ.ศ. 2540
ผู้เล่นในเจลีก ดิวิชัน 1
ผู้เล่นคาวาซากิ ฟรอนตาเล
ผู้เล่นในเบลเจียนเฟิสต์ดิวิชัน เอ
ผู้เล่นในพรีเมียร์ลีก
ผู้เล่นสโมสรฟุตบอลไบรตันแอนด์โฮฟอัลเบียน
นักฟุตบอลในโอลิมปิกฤดูร้อน 2020
ผู้เล่นในฟุตบอลโลก 2022
อากุสติน ยิไอ

อากุสติน ยิไอ (Agustín Giay; เกิด 16 มกราคม 2004) เป็นนักฟุตบอลอาชีพชาวอาร์เจนตินา ซึ่งเล่นในตำแหน่งแบ็กขวา ให้กับซานโลเรนโซ
== ชีวิตช่วงแรก ==
ยิไอเกิดในเมืองซานการ์โลสเซนโตร เขาเริ่มเล่นฟุตบอลกับสโมสรในท้องถิ่น ก่อนจะย้ายมาเข้าร่วมสโมสรซานโลเรนโซ ด้วยวัย 13 ปี
== สโมสร ==
ยิไอลงเล่นในฐานะนักฟุตบอลอาขีพเป็นครั้งแรกให้กับสโมสรซานโลเรนโซ ในวันที่ 19 เมษายน 2022, โดยลงเล่นเป็นตัวจริงในเกมเยือน ในโกปาเดลาลิกา ที่เอาชนะกลุบอัตเลติโกอูนิออนไป 1-2
เขาทำประตูได้ครั้งแรกให้กับสโมสรได้ในวันที่ 9 กรกฎาคม 2022 ในเกมเหย้าในปริเมราดิบิซิออนที่พบโบกายูนิออร์ส ช่วยให้ทีมของเขาเอาชนะไป 2–1 โดยเขาเป็นคนทำประตูตีเสมอได้ กับผู้เล่นอย่างอากุสติน มาร์เตกานิ ยิไอเป็นส่วนหนึ่งของทีมซานโลเรนโซที่อายุน้อย แต่มีศักยภาพที่ดี
== อ้างอิง ==
==แหล่งข้อมูลอื่น==
บุคคลที่เกิดในปี พ.ศ. 2547
บุคคลที่ยังมีชีวิตอยู่
นักฟุตบอลชาวอาร์เจนตินา
นักฟุตบอลเยาวชนทีมชาติอาร์เจนตินา
กองหลังฟุตบอล
นักกีฬาจากรัฐซานตาเฟ
ผู้เล่นซานโลเรนโซเดอัลมาโกร
ผู้เล่นในปริเมราดิบิซิออนเดอาร์เฆนตินา
ชาวอาร์เจนตินาเชื้อสายอิตาลี
วัดศรีพันต้น

วัดศรีพันต้น เป็นวัดราษฎร์สังกัดคณะสงฆ์มหานิกาย ตั้งอยู่ในตำบลในเวียง อำเภอท่าวังผา จังหวัดน่าน
วัดศรีพันต้นสร้างโดยพญาพันต้น เจ้าผู้ครองนครน่าน แห่งราชวงศ์ภูคา (ครองนครน่าน ระหว่าง พ.ศ. 1960–1969) จึงตั้งชื่อวัดตามนามผู้สร้างวัด บางสมัยเรียกว่า วัดสลีพันต้น เพราะมีต้นโพธิ์ใหญ่ (สลี) อยู่ด้านทิศเหนือและทิศใต้ของวัด ปัจจุบันถูกโค่นเพื่อตัดเป็นถนนแล้ว ตั้งเป็นวัดเมื่อ พ.ศ. 2400 ได้รับพระราชทานวิสุงคามสีมาเมื่อ พ.ศ. 2478
อาคารเสนาสนะภายในวัด ได้แก่ วิหารสีทอง ชื่อว่า วิหารกาญจนาภิเษก สร้างเพื่อเฉลิมฉลองการครองราชย์พระบาทสมเด็จพระมหาภูมิพลอดุลยเดชมหาราช บรมนาถบพิตร มีจิตรกรรมปูนปั้นเช่นพญานาคเจ็ดเศียร เฝ้าบันไดหน้าวิหารวัด ปั้นโดยช่างชาวน่านชื่อ นายอนุรักษ์ สมศักดิ์ หรือ "สล่ารง" นอกวิหารมีพุทธประติมากรรม คือ เรือพญาฆึ สร้างขึ้นในเมื่อ พ.ศ. 2545 เรือเกียรติสร้างเมื่อ พ.ศ. 2546 ผู้สร้างคือสล่ารงค์เช่นกัน เรือพญาฆึเป็นเรือลำใหญ่ที่สุดของเมืองน่าน จุได้ 78 ฝีพาย ปัจจุบันใช้เพื่อเป็นเรือโชว์เปิดสนามประเพณีแข่งเรือเมืองน่านและเรืออัญเชิญถ้วยพระราชทานในนัดปิดสนามของทุกปี
==อ้างอิง==
ศรีพันต้น
ไททศมิตร

ไททศมิตร (Taitosmith; เขียนในรูป TaitosmitH) เป็นวงดนตรีร็อกสัญชาติไทยที่นิยามตัวเองว่าเป็น "วงดนตรีเพื่อชีวิตยุคใหม่"
== ประวัติ ==
วงนี้ก่อตั้งขึ้นในปี พ.ศ. 2561 โดยนักดนตรีอินดี้ คือ จ๋าย - อิชณน์กร พึ่งเกียรติรัศมี เริ่มตั้งคำถามต่อความเป็นไปในระบบสังคมทุนนิยมในยุคปัจุบัน ที่ทุกคนทำทุกอย่างเพื่อที่จะได้มาซึ่งทรัพย์สิน เงิน ทอง และความมั่งคั่งเป็นหลัก จนหลงลืมสิ่งแวดล้อมรอบตัว เช่น สัตว์, ธรรมชาติ และที่สำคัญคือเพื่อนมนุษย์ด้วยกันเอง จนกระทั่งจ๋ายมีโอกาสทำงานในเทศกาลดนตรีบิกเมาน์เทนมิวสิกเฟสติวัล จึงค้นพบว่าดนตรีเป็นสื่อที่มีอิทธิพลที่จะสื่อกับคนฟังหรือสังคมได้อย่างตรงไปตรงมา และได้ผลอย่างรวดเร็ว จึงเริ่มจากการชักชวนเพื่อนที่เคยแบ่งปันผลงานเพลงกันฟังในสมัยศึกษาในมหาวิทยาลัย คือ โมส - ตฤณสิษฐ์ สิริพิชญาศานต์ จนมีการปรึกษากันและเห็นตรงกันว่าแนวเพลงที่เหมาะกับการสื่อสารอุดมการณ์ที่มีอยู่ที่สุดคือ "เพลงเพื่อชีวิต" และได้สมาชิกคนอื่น ๆ มารวมกันจนครบจำนวน 6 คน
พวกเขาประสบความสำเร็จอย่างรวดเร็วจากการทำเพลงจำนวน 2 เพลง คือ Pattaya Lover ซึ่งเป็นเพลงแนวไทยป็อป และ เป็นตะลิโตน ที่ผสมแนวเพลงนีโอโซล พร้อมกับได้รับเชิญให้เข้าร่วมรายการ "นักผจญเพลง" ทางสถานีโทรทัศน์ไทยพีบีเอส ซึ่งเพลง เป็นตะลิโตน ที่แสดงในรายการนั้นมีผู้รับชมในยูทูบจำนวนถึง 12,000,000 วิว ตามมาด้วยซิงเกิ้ลที่ 3 Hello Mama ซึ่งเป็นแนวเดียวกันที่ปล่อยออกมาในช่วงปลายปี ซึ่งมีเนื้อร้องภาษาอังกฤษผสมภาษาอีสาน
ทางวงได้เซ็นสัญญากับค่ายเพลงยีนแล็บ ในเครือจีเอ็มเอ็ม แกรมมี่ เนื่องจากโอม - ปัณฑพล ประสารราชกิจ นักร้องนำวงค็อกเทล ซึ่งเป็นผู้บริหารของค่ายเพลงยีนแล็บ ได้ดูคลิปเพลง แดงกับเขียว (แดงกับเขียว) จึงชักชวนให้มาร่วมงานด้วย และออกอัลบั้มแรกในชื่อเดียวกับวงในปี พ.ศ. 2562
ต้นปี พ.ศ. 2565 ไททศมิตรออกอัลบั้มชุดที่ 2 ชื่อ เพื่อชีวิตกู โดยมีเพลงที่กลายเป็นปรากฏการณ์ไวรัลในติ๊กต็อก คือเพลง นักเลงเก่า ซึ่งเป็นเพลงประกอบภาพยนตร์ยอดนิยมแนวอาชญากรรม 4 KINGS อาชีวะ ยุค 90 ที่จ๋ายร่วมแสดงด้วย พร้อมด้วยอีก 1 เพลง คือ ไทเท่ ที่ได้ศิลปินเพลงลูกทุ่งผู้ล่วงลับและศิลปินแห่งชาติ ไวพจน์ เพชรสุพรรณ มาร่วมร้อง และถือเป็นผลงานสุดท้ายในชีวิตของไวพจน์
เพลงของไททศมิตรมุ่งเน้นไปที่แง่มุมต่าง ๆ ของสังคม ชีวิตมนุษย์ ปัญหาเศรษฐกิจ ตลอดจนการเสียดสีทางการเมือง
ชื่อวงดนตรี "ไททศมิตร" ประกอบด้วยองค์ประกอบ 3 สิ่งคือ ไท แปลว่า "อิสระ" ทศ แปลว่า "สิบ" และ มิตร แปลว่า "มิตรภาพ" ความหมายโดยรวมคือ "กลุ่มคนที่รักอิสระ 10 คนที่เริ่มต้นและทำทุกอย่างด้วยมิตรภาพ" แม้จะมีสมาชิกหลักเพียง 6 คน แต่พวกเขายังระลึกถึงผู้เกี่ยวข้องทั้งเบื้องหน้าและเบื้องหลังความสำเร็จของพวกเขา ดังนั้นจึงใช้ชื่อที่สื่อความหมายว่าสิบ
สัญลักษณ์ของวงมีลักษณะคล้ายเสาชิงช้าหรือไผฟาง (ซุ้มประตูจีนโบราณ) เนื่องจากชื่อวงเป็นการการเล่นคำของตัวอักษรภาษาอังกฤษสองตัว คือ T และ H
== สมาชิก ==
อิชณน์กร พึ่งเกียรติรัศมี – ร้องนำ, กีตาร์
ตฤณสิษฐ์ สิริพิชญาศานต์ – ร้องนำ, กีตาร์
ปัณณสิทธิ์ สุขโหตุ – กีตาร์โซโล่
ธนกฤต สองเมือง – คีย์บอร์ด
เจษฎา ปัญญา – เบส
พัฒนภูมิ ชอุ่มผล – กลอง
== ผลงานเพลง ==
=== สตูดิโออัลบั้ม ===
ไททศมิตร (พ.ศ. 2562)
เพื่อชีวิตกู (พ.ศ. 2565)
=== อัลบั้มพิเศษ ===
TaitosmitH Special Boxset (รุ่นจำกัด; พ.ศ. 2564)
== เพลงประกอบภาพยนตร์และละคร ==
== รางวัล ==
== ดูเพิ่ม ==
ดนตรีไทย
เพลงเพื่อชีวิต
== อ้างอิง ==
== แหล่งข้อมูลอื่น ==
กลุ่มดนตรีที่ก่อตั้งในปี พ.ศ. 2561
กลุ่มดนตรีร็อกสัญชาติไทย
Pseudopalaemon bouvieri

Pseudopalaemon bouvieri เป็นสปีชีส์ของกุ้งฝอยที่อยู่ในวงศ์ Palaemonidae เคแมนจมูกกว้างมักล่า Pseudopalaemon bouvieri และ Pseudopalaemon bouvieri เป็นสัตว์กินไม่เลือก
== อ้างอิง ==
กุ้งฝอย
จิม แรตคลิฟฟ์

เซอร์ เจมส์ อาร์เทอร์ แรตคลิฟฟ์ (James Arthur Ratcliffe; 18 ตุลาคม 1952) เป็นมหาเศรษฐี วิศวกรเคมี และนักธุรกิจชาวอังกฤษ แรตคลิฟฟ์เป็นประธานและซีอีโอของกลุ่มบริษัทเคมีภัณฑ์อิเนออส ซึ่งเขาก่อตั้งขึ้นในปี ค.ศ. 1998 และยังคงเป็นเจ้าของสองในสามส่วน บริษัทคาดว่าจะมีมูลค่าการซื้อขาย 65,000 ล้านดอลลาร์ในปี ค.ศ. 2021 เขาไม่ค่อยปรากฏตัว และครั้งหนึ่งเขาเคยถูกหนังสือพิมพ์ The Sunday Times อธิบายว่าเป็น publicity shy ณ เดือนพฤษภาคม ค.ศ. 2018 เขาเป็นบุคคลที่ร่ำรวยที่สุดในสหราชอาณาจักรด้วยมูลค่าสุทธิ 21,050 ล้านปอนด์ ณ เดือนเมษายน ค.ศ. 2020 Bloomberg Billionaires Index ประเมินมูลค่าสุทธิของเขาไว้ที่ 28,200 ล้านดอลลาร์ ซึ่งรวยที่สุดอันดับที่ 55 ของโลกและเป็นอันดับสองในสหราชอาณาจักร ในเดือนกันยายน ค.ศ. 2020 แรตคลิฟฟ์ได้เปลี่ยนที่อยู่การส่งภาษีอย่างเป็นทางการจากแฮมป์เชอร์ เป็นโมนาโก การย้ายที่ส่งภาษีคาดว่าจะช่วยเขาประหยัดภาษีได้ 4 พันล้านปอนด์
== ประวัติและการศึกษา ==
แรตคลิฟฟ์เกิดในฟอลส์เวิร์ธ เกรเทอร์แมนเชสเตอร์ เป็นบุตรชายของพ่อที่เป็นช่างไม้ และแม่ที่เป็นพนักงานบัญชี แรตคลิฟฟ์อาศัยอยู่ที่นั่นจนกระทั่งอายุ 10 ขวบ ในที่สุดพ่อของเขาก็เปิดโรงงานทำเฟอร์นิเจอร์ อายุ 10 ขวบ เขาย้ายตามครอบครัวไปอยู่ที่ยอร์คเชอร์ตะวันออกและเข้าเรียนที่ Beverley Grammar School และอาศัยอยู่ที่ฮัลล์จนถึงอายุ 18 ปี
แรตคลิฟฟ์สำเร็จการศึกษาจากมหาวิทยาลัยเบอร์มิงแฮมในปี ค.ศ. 1974
== อาชีพ ==
งานแรกของแรตคลิฟฟ์คือการทำงานกับบริษัทน้ำมันยักษ์ใหญ่อย่างเอสโซ่แต่เขาตัดสินใจเพิ่มพูนทักษะในด้านการเงินโดยการเรียนบริหารบัญชี เรียนปริญญาโทสาขาการเงินที่ London Business School ตั้งแต่ปี ค.ศ. 1978 ถึง 1980 (เขาบริจาคเงิน 25 ล้านปอนด์ให้กับโรงเรียนในปี ค.ศ. 2016) ในปี ค.ศ. 1989 เขาเข้าร่วมกลุ่มทุนเอกชนของสหรัฐอย่าง Advent International
== อ้างอิง ==
นักธุรกิจชาวอังกฤษ
บุคคลจากมหาวิทยาลัยเบอร์มิงแฮม
มหาเศรษฐีชาวอังกฤษ
วีอินเดอะโซน

วีอินเดอะโซน (위인더존|We in the Zone) เป็นบอยแบนด์เกาหลีใต้ที่ก่อตั้งในโซล ในปี ค.ศ. 2019 ภายใต้สังกัดชุนเอนเตอร์เทนเมนต์ กลุ่มประกอบด้วยสมาชิก 5 คน ได้แก่ มิน คยองฮอน อีซอน จูอัน และชีฮยอน พวกเขาเปิดตัวเมื่อวันที่ 27 พฤษภาคม ค.ศ. 2019 ด้วยอัลบั้มชื่อ "We in the Zone"
== ผลงานเพลง ==
=== อีพี ===
== อ้างอิง ==
== แหล่งข้อมูลอื่น ==
อารีอานา เดโบซ

อารีอานา เดโบซ (Ariana DeBose, ; เกิด 25 มกราคม ค.ศ. 1991) เป็นนักแสดง นักเต้น และนักร้องชาวอเมริกัน ผู้ได้รับรางวัลมากมาย รวมถึงรางวัลออสการ์, รางวัลแบฟตา, รางวัลลูกโลกทองคำ และได้รับการเสนอชื่อเข้าชิงรางวัลโทนี ในปี 2022 นิตยสาร ไทม์ ยกให้เธอเป็นหนึ่งใน 100 บุคคลผู้ทรงอิทธิพลที่สุดในโลก
ในปี 2009 เดโบซเข้าแข่งขันในรายการ โซยูทิงก์ยูแคนดานซ์ ฤดูกาลที่หก แต่ตกรอบ 20 คนสุดท้าย จากนั้นเธอเปิดตัวกับละครบรอดเวย์เรื่อง  เดอะมิวสิคัล ในปี 2011 และยังมีบทบาทในละครบรอดเวย์เรื่อง  เดอะมิวสิคัล (2013) และ ปิปปิน (2014) ตั้งแต่ปี 2015 ถึง 2016 เธอรับบทเป็นเดอะบุลเลตในละครเพลงของลิน-มานูเอล มิแรนดา เรื่อง แฮมิลตัน และรับบทเป็น เจน ในเรื่อง อะบร็องซ์เทล (2016–2017) ในปี 2018 เธอได้รับการเสนอชื่อเข้าชิงรางวัลโทนี สาขานักแสดงนำหญิงยอดเยี่ยม ประเภทละครเพลง จากบทดิสโก ดอนนา ในเรื่อง  เดอะดอนนาซัมเมอร์มิวสิคัล ในปี 2022 เธอยังเป็นพิธีกรในงานประกาศผลรางวัลโทนี ครั้งที่ 75 ด้วย
เดโบซปรากฏในภาพยนตร์เพลงของเน็ตฟลิกซ์เรื่อง เดอะพรอม (2020) และละครชุดแนวตลกของแอปเปิลทีวี+ เรื่อง ชมิกาดูน (2021) ก่อนจะได้รับการยอมรับอย่างกว้างขวางจากบท อานิตา ในภาพยนตร์เพลงของสตีเวน สปีลเบิร์ก เรื่อง เวสต์ไซด์สตอรี (2021) สำหรับบทนี้เดโบซได้รับรางวัลออสการ์ สาขานักแสดงสมทบหญิงยอดเยี่ยม ทำให้เธอเป็นหญิงผิวดำผู้เป็นเควียร์คนแรกที่ได้รับรางวัลออสการ์ ประเภทการแสดง
== อ้างอิง ==
==แหล่งข้อมูลอื่น==
เว็บไซต์ทางการ
บุคคลที่เกิดในปี พ.ศ. 2534
บุคคลที่ยังมีชีวิตอยู่
นักแสดงหญิงชาวอเมริกันในศตวรรษที่ 21
นักแสดงหญิงชาวอเมริกันเชื้อสายแอฟริกา
นักแสดงละครโทรทัศน์หญิงชาวอเมริกัน
นักร้องชาวอเมริกันในศตวรรษที่ 21
บุคคลที่มีความหลากหลายทางเพศในศตวรรษที่ 21
นักแสดงสมทบหญิงยอดเยี่ยม รางวัลออสการ์
อิมรอน

อิมรอน (عمران|Imrān) ถูกกล่าวถึงในอัลกุรอาน 3 ครั้ง ครั้งแรกในอัลกุรอาน: 
ครั้งที่สอง กล่าวถึงภรรยาของอิมรอน และ บุตรสาวของอิมรอน ในอัลกุรอาน:
และครั้งที่สาม คือบุตรของอิมรอนที่กล่าวถึงในอัลกุรอาน:
ชาวยิวกล่าวถึงชื่อของอิมรอนและครอบครัวของท่าน ในพระธรรมอพยพ และท่านเป็นบิดาของนบีมูซา นบีฮารูน และนางมิเรียม  ใน พันธสัญญาเดิม  และท่านเป็นหนึ่งในแรบไบของชาวยิวและเป็นผู้ชอบธรรมของพวกเขา และชื่อกำเนิดของท่านในภาษาฮีบรูคือ อิมรอม (อัมราม) โดยมีมีมต่อท้าย และในคัมภีร์ของชาวคริสต์ ชื่อของท่านคือ ยูฮากีม (โยอาคิม) ดังนั้น บางทีท่านอาจมีสองชื่อ และความคล้ายคลึงกันนี้ทำให้ท่านเป็นชาวยิวและคริสเตียนที่เป็นจุดเริ่มต้นในการท้าทายความถูกต้องของอัลกุรอาน 
== ใครคือ อิมรอน? ==
มีสองคนจากลูกหลานของอิสราเอลซึ่งแต่ละคนมีชื่อว่า อิมรอนและมีระยะเวลาระหว่างพวกเขาเป็นระยะเวลานานซึ่งขยายออกไปหลายศตวรรษ นักตัฟซีร กล่าวว่า: ระยะห่างระหว่างทั้งสองคนคือ 1,800 ปี
=== อิมรอน บิดาของมูซา ===
คนแรกคือ อิมรอน ซึ่งอาศัยอยู่ในอียิปต์ในช่วงเวลาของฟาโรห์ในตอนต้นของประวัติศาสตร์ของชาวอิสราเอล และท่านเป็นบิดาของนบีของอัลลอฮ์ มูซาและฮารูน (อะลัยฮิมัสสะลาม) และนั่นเป็นเพราะท่านนบีมุฮัมมัด (ศ็อลฯ) กล่าวว่า “มูซา อิบน์ อิมรอน (เศาะฟียุลลอฮ์)” และท่านเราะซูล (ศ็อลฯ) กล่าวว่า “ในคืนอิสรออ์ ข้าได้ผ่าน มูซา อิบน์ อิมรอน (อ.)“  มีการกล่าวถึงในอัลกุรอานถึงเรื่องราวของสมาชิกในครอบครัวนี้ คือ อิมรอน, อะยารเคาะฮ์, มิเรียม, นบีฮารูน และนบีมูซา รวมแล้วได้ 5 คน
=== อิมรอน บิดาของมัรยัม ===
คนทีสองคือ อิมรอน ซึ่งอาศัยอยู่ในกรุงเยรูซาเล็มในช่วงท้ายของประวัติศาสตร์ของชาวอิสราเอล  และท่านเป็นบิดาของมัรยัม และภรรยาของอิมรอนคือ ฮันนะฮ์ บินต์ ฟะกูซ มารดาของมัรยัม และมัรยัมเป็นแม่ของนบีอีซา ดังนั้นอิมรอน จึงเป็นปู่นบีอีซา และภรรยาของอิมรอนคือย่าของท่าน อิมรอนเป็นอิมามนำละหมาดของชาวอิสราเอลในสมัยของท่าน  อัลลอฮ์ทรงให้กำเนิดหญิงหนึ่งชื่อมัรยัม และอัลลอฮ์ทรงมอบหมายให้นางถูกอุปการะ และ ดูแลโดย นบีซะกะรียา ซึ่งเป็นสามีของน้องสาวมารดาของนาง และอิบน์ กะษีร กล่าวว่า: "อิมรอนคือคนที่เป็นบิดาของมัรยัม บินต์ อิมรอน มารดาของนบีอีซา อิบน์ มัรยัม (อะลัยฮิมัสสะลาม)”
== เชื้อสายของท่าน ==
อัฏเฏาะบารีกล่าวถึงในการตีความอายะฮ์: {เมื่อภรรยาของอิมรอนกล่าวว่า…} [อาลิ อิมรอน: 35] ว่าเชื้อสายของอิมรอนคือ: อิมรอน สืบเชื้อสายจาก ยาชฮุม อิบน์ อะมูน อิบน์ มันชา อิบน์ ฮิซกียา อิบน์ อะห์ซีก อิบน์ ยูษัม อิบน์ อะซารียา อิบน์ อัมซียา อิบน์ ยาวุช อิบน์ อะห์ซีฮู อิบน์ ยาร็อม อิบน์ ยะฮ์ชาฟาฏ อิบน์ อะซาบิร อิบน์ อะบียา อิบน์ เราะห์บะอาม อิบน์ สุลัยมาน อิบน์ ดาวูด อิบน์ อัยชา  และเชื้อสายนี้คล้ายกับสายเลือดของโยเซฟในพระกิตติคุณมาก ซึ่งเขาคือ โยเซฟ บุตรยาโคบ บุตรมัตตาน ตามมัทธิว หรือบุตรเฮลี ตามลูกา  สองคนที่อยู่เผ่าเดียวกับนบีดาวูดผ่านทางสายเลือดเดียวกันที่อัฏเฏาะบารีกล่าวถึงตามพันธสัญญาเดิม
== อ้างอิง ==
บุคคลในคัมภีร์อัลกุรอาน
เธอกับฉันกับฉัน

เธอกับฉันกับฉัน เป็นภาพยนตร์ไทย พ.ศ. 2566 แนวโรแมนติก กำกับโดยวรรณแวว หงษ์วิวัฒน์ และแวววรรณ หงษ์วิวัฒน์ นำแสดงโดย ธิติยา จิระพรศิลป์ อันโทนี่ บุยเซอเรท์ และศุภักษร ไชยมงคล เล่าเรื่องราวของฝาแฝด ยู และ มี สองสาวฝาแฝดที่สนิทสนมกันและแบ่งปันกันทุกอย่าง จนวันนึงยูได้พบรักครั้งแรกของเธออย่างหมาก ในขณะที่มีก็เหมือนจะชอบหมากเหมือนกัน ทำให้ทั้งสองได้เรียนรู้ว่าบางสิ่งบางอย่างพวกเธอก็ไม่สามารถแบ่งปันกันได้
ภาพยนตร์ออกฉายในโรงภาพยนตร์ในวันที่ 9 กุมภาพันธ์ พ.ศ. 2566
== เรื่องย่อ ==
ในบรรยากาศของภาคอีสาน จังหวัดนครพนม เมื่อ พ.ศ. 2542 (ค.ศ. 1999) ผู้คนทั่วโลกต่างพูดถึงปัญหาวายทูเค ยู และ มี สองพี่น้องฝาแฝดที่ต่างสนิทสนมกันมากใช้ชีวิตอยู่ร่วมกันมาโดยตลอด จนถึงวันหนึ่ง หมาก เด็กผู้ชายคนหนึ่งที่ได้เข้ามาในชีวิตของทั้งสองและต่างเป็นรักแรกของทั้งสองพี่น้องฝาแฝด ยู และ มี ต้องจัดการความสัมพันธ์อันซับซ้อนและก้าวผ่านช่วงเวลานี้ไป
== นักแสดง ==
ธิติยา จิระพรศิลป์ แสดงเป็น ยู และ มี
อันโทนี่ บุยเซอเรท์ แสดงเป็น หมาก
ศุภักษร ไชยมงคล แสดงเป็น แม่ของยู และ มี
ยะสะกะ ไชยสร แสดงเป็น ครูสอนเล่นพิณ
กันตภณ จินดาทวีผล แสดงเป็น โต้
== การสร้าง ==
ก่อนหน้า เธอกับฉันกับฉัน ที่มี วรรณแวว หงษ์วิวัฒน์ และ แวววรรณ หงษ์วิวัฒน์ เป็นผู้กำกับ ทั้งสองเคยกำกับละครชุดทางโทรทัศน์ "สุภาพบุรุษสุดที่เลิฟ" ร่วมกันมาก่อน
บรรจง ปิสัญธนะกูล รับหน้าที่เป็นผู้อำนวยการสร้างครั้งแรกให้กับผู้กำกับคนอื่น โดยให้เหตุผลว่าเป็นภาพยนตร์รักที่ตนอ่านแล้วรู้สึกชอบเป็นอย่างมาก และมีหลายฉากที่บรรจงอยากสร้างออกมาให้เห็นเป็นภาพจริง ๆ
== อ้างอิง ==
ภาพยนตร์ไทย
ภาพยนตร์โดยจีดีเอช
ภาพยนตร์ที่ออกฉายในปี พ.ศ. 2566
ภาพยนตร์ที่ถ่ายทำในจังหวัดนครพนม
ภาพยนตร์ที่มีฉากในจังหวัดนครพนม
ธ
ธ
เลส แอสพิน

เลสลี แอสพิน จูเนียร์ (Leslie Aspin Jr.) เป็นนักการเมืองชาวอเมริกันสังกัดพรรคเดโมแครต เขาเป็นสมาชิกสภาผู้แทนราษฎรสหรัฐระหว่างปี 1971 ถึง 1993 และดำรงตำแหน่งรัฐมนตรีว่าการกระทรวงกลาโหมคนที่ 18 ภายใต้ประธานาธิบดีบิล คลินตัน ระหว่างปี 1993 ถึง 1994
แอสพินจบการศึกษาระดับปริญญาตรีสาขาประวัติศาสตร์จากมหาวิทยาลัยเยลในปี 1960 ปริญญาโทสาขาเศรษฐศาสตร์จากมหาวิทยาลัยอ๊อกซฟอร์ดในปี 1962 และปริญญาเอกสาขาเศรษฐศาสตร์จากสถาบันเทคโนโลยีแมสซาชูเซตส์ในปี 1966 จากนั้นเขาเข้าทำงานเป็นนักวิเคราะห์ของกองทัพบกสหรัฐเป็นเวลาสองปี
แอสพินซึ่งเป็นผู้ต่อต้านสงครามเวียดนาม ได้รับการเลือกตั้งเป็นสมาชิกสภาผู้แทนราษฎรในปี 1970 สังกัดพรรคเดโมแครต แอสพินได้เป็นประธานกรรมาธิการอำนวยอาวุธในปี 1985 เขามักออกแถลงการณ์บ่อยครั้งเกี่ยวกับการบริหารการเงินที่ผิดพลาดของกระทรวงกลาโหม จนทำให้เขามีชื่อเสียงขึ้นมา
==อ้างอิง==
รัฐมนตรีว่าการกระทรวงกลาโหมสหรัฐ
บุคคลจากรัฐวิสคอนซิน